PLAN AKTIVNOSTI ZHUPK

Poštovane kolege kapetani i časnici,

Povodom naše predstojeće sjednice ZHUPK predlažem plan aktivnosti za naredni period od godinu dana tijekom kojeg bi obrađivali sljedeće teme:

1. Rad na tekućim pitanjima pomoraca koja su vezana za radno okruženje na brodu kao što su: radni sati i sati odmora, korištenje interneta na brodu i ograničenja vezana uz internet, ograničenja vezana uz putovanje i smjenu pomoraca, glasovanje pomoraca zaposlenih na brodovima pod stranim zastavama kao i svim pitanjima povezanim s školovanjem pomoraca i slično.
2. Nastavak dobre suradnje Zajednice Hrvatskih Udruga Pomorskih Kapetana s predstavnicima Ministarstva mora, pomorstva i infrastrukture Republike Hrvatske.
3. Poticanje inicijative za suradnju iskusnih predstavnika pomorske struke kapetana i časnika s fakultetima koje se bave razvijanjem novih tehnologija povezanih s našom strukom kao što su: autonomni brodovi, tehnologije vezane za pročišćavanje balastnih voda i slično.
4. Ekološka pitanja povezana s pomorskim prijevozom u našoj zemlji i međunarodnim vodama.
5. Nastavak dobre suradnje svih udruga pomorskih kapetana i časnika na promicanju pomorske struke kao i rješavanju svih tekućih pitanja pomoraca.
6. Obrađivanje raznih drugih tema prema prijedlozima kolega iz svih naših udruga pomorskih kapetana i časnika.

Srdačan pozdrav,

Kap. Neven Žižić

Čas. Albert Gregl

Čas. Dražen Butorac